Meillä suurten ikäluokkien edustajilla ei ollut aikaa kauhistella työn perässä muuttamista – tuon ajan aktiivimalli kehotti häipymään kotikonnuilta

Loimme hyvinvointiyhteiskunnan, jotta jälkipolvet pääsisivät helpommalla.

Viidestäkymmenestä aikuisvuodestani ei ole vaihtelua puuttunut. Siihen on sisältynyt työttömyysjaksoja, myös puolisoni ja lähisukulaisteni osalta.

Kansanedustaja Aino-Kaisa Pekonen (vas) on kauhistellut Juhana Vartiaisen (kok) ajatusta, että ihmisten täytyisi muuttaa kotiseudultaan työn perässä. Meillä suurten ikäluokkien suurilla porukoilla ei ollut aikaa tällaista kauhistella. Koska toimeentulotukea, asumistukea, lähes ilmaista päivähoitoa ja peruskoulua ei ollut, tuon ajan ­aktiivimalli kehotti normaali­järjellä varustettua ihmistä häipymään kotikonnuilta.